cyanic-selkie/wikianc huggingface dataset:
Հալե (գյուղ, Քաշաթաղի շրջան)
Պատմություն
Ազատագրվել է 1993 թվականի հոկտեմբերին, բնակեցվել է 1998 թվականին՝ Ադրբեջանից բռնագաղթած հայ փախստականներով։
Բնակչություն
Բնակավայրի ազգաբնակչության փոփոխությունը.
Տնտեսություն
Գյուղի բնակիրները զբաղվել են երկրագործությամբ և բանջարաբոստանային բույսերի մշակությամբ։
Ստեպան Ռազինի հուշարձան (Սրեդնյայա Ախտուբա)
Ստեպան Ռազինի հուշարձան (Памятник Степану Разину),  1670-1671 թվականների գյուղացիական ապստամբության առաջնորդ Ստեպան Ռազինին նվիրված հուշարձան ՌԴ Սրեդնյայա Ախտուբա քաղաքում։
Պատմություն
Ստեփան Ռազինի հուշարձանը տեղադրվել է 2008 թվականին քաղաքի կենտրոնական հրապարակում, Սրեդնյայա Ախտուբայի վարչական շրջանի ղեկավար Վ. Ա. Ռոմանովի նախաձեռնությամբ։ Քաղաքի հիմանդրման 340-ամյա տարելիցի կապակցությամբ տեղական իշխանությունները որոշել են հավերժացնել Ռազինի հիշատակը ։
Հուշարձանի հեղինակը Ռուսաստանի վաստակավոր նկարիչ Սերգեյ Շչերբակովն է։ Հուշարձանի ընդհանուր բարձրությունը 5 մետր է, իսկ բուն արձանը` 2,5 մետր, նյութը`բրոնզ, գրանիտ։ Առաջարկվել էին քանդակի մի քանի տարբերակներ, սակայն ընտրվել էր Ռազինի երգային կերպարը. նա նայում է հեռուն, դեպի Վոլգայի ուղղությամբ։
Սրեդնյայա Ախտուբա գյուղը հիմնադրվել է Ստեպան Ռազինի ժամանակներում։ 1668 թվականին նա իր ջոկատի հետ միասին հյուսիսային հողերից ուղևորվել է դեպի Աստրախան։ Ցարական զորքերի հետ ծանր մարտից հետո նրա զինվորների մեծ մասը վիրավորվել է։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:2008 հիմնադրումներ Կատեգորիա:Վոլգոգրադի մարզի հուշարձաններ
Ծառաբնակ բարոնը
«Ծառաբնակ բարոնը» (Il barone rampante), 1957 թվականին հրատարակված Իտալո Կալվինոյի վեպը, որը նրա «Մեր նախնիները» (I nostri antenati) եռագրության երկրորդ գիրքն է։ Եռագրության մյուս վեպերն են՝ «Երկատված վիկոնտը» (Il visconte dimezzato, 1952), «Գոյություն չունեցող ասպետը» (Il cavaliere inesistente):
Վեպի գործողությունները ծավալվում են ծառաշատ Օմբրոզայում։ Գլխավոր հերոսը` Կոզիմո Ռոնդոն, վճռում է այլևս չենթարկվել ավանդապաշտ ու խիստ ընտանիքին, լքում է նրանց ու ողջ կյանքն անցկացնում ծառերի վրա։ «Ծառաբնակ բարոնը» այլաբանական վեպ է։ Վեպում պատմողը գլխավոր հերոսի եղբայրն է ։
Հայերեն հրատարակություն
Վեպը 2017 թվականին հայերեն հրատարակել է «Անտարես» հրատարակչությունը «Օտար գիր» մատենաշարով։ Իտալերենից թարգմանեց Հասմիկ Եղիազարյանը, խմբագիր՝ Զավեն Բոյաջյան։ 320 էջ։
Հայերեն հրատարակության հանձնարարականը
XX դարի իտալացի ականավոր գրող Իտալո Կալվինոյի «Ծառաբնակ բարոնը» վեպի (1957)՝ նրա լավագույն երկերից մեկի գործողությունը ծավալվում է XVIII դարի և XIX դարի սկզբին ծառաշատ Օմբրոզայում։ Արկածային սյուժեով, էքսցենտրիկ կերպարներով և հեղինակին հատուկ թեթև և հեգնական ոճով վեպն արծարծում է նաև մեր ժամանակների կարևորագույն խնդիրները։
Թեոդորիկ (հակապապ)
Թեոդորիկ, Հռոմի Կաթոլիկ եկեղեցու հակապապ 1100-1101 թվականներին։ Եղել է Պասքալիս II պապի հակառակորդը։
Կենսագրություն
1100 թվականի սեպտեմբերի 8-ին Կղեմես III պապի մահից հետո նրա կողմնակիցները գիշերը գաղտնի հանդիպում են և հին Սուրբ Պետրոսի տաճարում պապ ընտրում Ալբանոյի եպիսկոպոս կարդինալ Թեոդորիկոյին։ Այդուհետ վերջինս ստանում է Թեոդորիկ անունը ։ Նա լքում է Հռոմը, սակայն երեք ու կես ամիս անց Պասքալիս II պապի կողմնակիցները բռնում են նրան և բերում պապի մոտ։ Վերջինս Թեոդորիկին հակապապ է հռչակում և աքսորում Սալերնոյի Լա Կավա վանք Ըստ վանքի նկուղի տապանագրի Թեոդորիկը մահանում է 1102 թվականին ։ Լա Կավայի հուշատախտակի վրա նա կրում է «Սիլվեստեր III» պապական անունը, քանի որ Սիլվեստեր III պապն այդ ժամանակ համարվել է հակապապ։ Նրա կարճ պապականությունը կարևոր էտապ է եղել հակապապերի գահակալության մեջ։ Այն տևել է 105 օր։ 1084 թվականին Թեոդորիկը կապ է հաստատել Կղեմես III պապի հետ և հանդես է եկել չորս՝ Գրիգոր VII, Վիկտոր III, Ուրբանոս II և Պասքալիս II պապերի դեմ։ Նրան հաջորդը եղել է Ալբերտոսը (1101)։
Լի Փեյս
Լի Գրիներ Փեյս (Lee Grinner Pace, ), ամերիկացի դերասան։ «Ոսկե գլոբուս» և «Էմմի» մրցանակների դափնեկիր, որն առավել հայտնի է «Ցպահանջ մեռյալներ» (2007-2009) և «Կանգնիր և այրվիր» (2014-2017) սերիալներում կատարած գլխավոր դերերով, ինչպես նաև «Հոբիթ» եռագրությունում Թրանդուիլի և «Marvel-ի կինեմատոգրաֆիական տիեզերք»-ում՝ Ռոնան Մեղադրողի դերերով։
Վաղ տարիներ
Փեյսը ծնվել է Օկլահոմա նահանգում՝ Չիկաշում՝ դպրոցական ուսուցչուհի Շարլոտա Փեյսի (Կլոքլերի) և ինժեներ Ջեյմս Ռոյա Փեյսի ընտանիքում։ Մանկության տարիներին մի քանի տարի անցկացրել է Սաուդյան Արաբիայում, որտեղ նրա հայրն աշխատել է նավթահանող ընկերությունում, հետո ընտանիքը տեղափոխվել է Հյուստոն (Տեխասի նահանգ)։ Այստեղ Փեյսը ժամանակավորապես թողել է դպրոցը, որպեսզի մասնակցի Էլլի հյուստոնյան թատրոնի բեմադրություններին («Սարդոստայն» (The Spider’s Web) և «Հույները» (The Greeks)): Հետո՝ 1997 թվականին, ավարտել է Ջուլիարդի դրամայի դպրոցը, որտեղ մասնակցել է մի քանի պիեսների բեմադրությունների՝ «Ռոմեո և Ջուլիետ» (Ռոմեո), «Ռիչարդ 3-րդ» (գլխավոր) և «Հուլիոս Կեսար» (Կասիա)։ Ջուլիարդի դպրոցում տարբեր ժամանակներում սովորել են այնպիսի նշանավոր մարդիկ, ինչպիսիք են Ռոբին Ուիլյամսը, Քևին Սփեյսին, Օսկար Այզեկը, Ջեսիկա Չեսթեյնը, Վիլյամ Հերթը, Վել Քիլմերը, Էլիզաբեթ Մակգովերնը, Ուես Բենտլին և ուրիշներ։ Դպրոցում Փեյսը Էնթոնի Մաքիի և Թրեյսի Թոմսի համադասարանցին էր։ Klein High School-ի (որն ավարտել է Լի Փեյսը) շրջանավարտների շարքում են նաև երգիչ Լայլ Լովետը, դերասանուհիներ Շերի Սթրինգֆիլդը և Լին Քոլինզը, դերասան Մեթ Բոմերը և օլիմպիադայի չեմպիոնուհի Լորա Ուիլքինսոնը։
Թատրոն
Ջուլիարդի դպրոցը բակալավրի աստիճանով ավարտելով՝ Լի Փեյսը սկսել է մասնակցել արտաբրոդվեյական թատրոնների բեմադրություններին՝ ներառյալ Կիթ Բունինի պիեսի հիման վրա բեմադրված «Հոլստ Կրեդո»-ն և «Չորրորդ քույր»-ը։ Քրեյգ Լուկասի պիեսի հիման վրա բեմադրած «Փոքր ողբերգություն» բեմականացումում դերի համար «Լավագույն դերասան» կատեգորիայում առաջադրվել է Լյուսիլ Լորտելի անվան մրցանակի։ 2006 թվականին Փեյսը մասնակցել է ըստ Փիթեր Մորիսի պիեսի «Guardians» բեմադրությունում, որը բերել է նրան նույն կատեգորիայում Լյուսիլ Լորտելի անվան մրցանակի երկրորդ անվանակարգը։
Լի Փեյսի առաջնաելույթը կայացել է Բրոդվեյում 2011 թվականի ապրիլի 19-ին՝ «Սովորական սիրտ» բեմականացման նախադիտման ժամանակ։ Ապրիլի 27-ին Նյու Յորքի Golden Theatre-ում կայացել է պաշտոնական պրեմիերան։ Ընդհանուր առմամբ խաղացել է «Սովորական սիրտ»-ի 96 ներկայացումում. դերասանի վերջին ելույթը եղել է 2011 թվականի հուլիսի 10-ին։ Այս ամբողջ ժամանակում Լի Փեյսը կատարել է Բրյուս Նիլսի դերը։
Փեյսը որպես դերասան ընտրվել է ըստ Լուիս Նորի պիեսի «Ոսկե դար» բեմադրությունում կոմպոզիտոր Վինչենցո Բելլինիի դերի համար։ Ներկայացման ցուցադրության նախադիտումը մեկնարկվել է 2012 թվականի նոյեմբերի 15-ին։ Դրամատուրգ Թերենս Մակնոլիի պիեսի հիման վրա բեմականացված «Ոսկե դար»-ի պաշտոնական մեկնարկը կայացել է 2012 թվականի դեկտեմբերի 4-ին Manhattan Theatre Club-ում ։ Սկզբում ցուցադրության նախադիտումը ծրագրով պետք է լիներ նոյեմբերի 13-ին, բայց երկու ցուցադրությունները Սենդիի փոթորկի պատճառով չեղարկվել են ։
«Հրեշտակներն Ամերիկայում» բրոդվեյական ներկայացմում կատարել է Ջո Փիթի դերը։ Ցուցադրության նախադիտումը սկսվել է 2018 թվականի փետրվարի 23-ին Նիլ Սայմոնի թատրոնում։ Պաշտոնապես շոուն բացվել է 2018 թվականի մարտի 25-ին ։
Կինո և հեռուստատեսություն
2003 թվականին Փեյսն առաջին անգամ ճանաչում է ստացել «Զինվորի ընկերուհին» ֆիլմում խաղացած Կալպերնի Ադամսի դերի շնորհիվ, որի սյուժեն հիմնված է տրանսգենդեր կնոջ և զինվոր Բերի Ուինչելի իրական պատմության վրա։ Ֆիլմում մասնակցելու համար Փեյսը ստացել է «Գոտեմ» մրցանակ և առաջադրվել է մի քանի մրցանակների, այդ թվում՝ «Ոսկե գլոբուս»-ի ։
2006 թվականին Թոբի Ջոնսի, Դենիել Քրեյգի և Սանդրա Բուլոք խմբի հետ Փեյսը խաղացել է «Հիմար փառք» ֆիլմում։ Նույն թվականին նրան կարելի էր տեսնել Ռոբերտ դե Նիրոյի «Սահմանից դուրս» և «Կեղծ գայթակղություն» պատկերներում։ 2008 թվականին «Օրիորդ Պետիգրյուն ապրում է օրով» ռոմանտիկ կատակերգությունում Փեյսը Էմի Ադամսի և Ֆրենսիս ՄակԴորմանդի հետ կատարել է էպիզոդիկ դեր։ «Ցպահանջ մեռյալներ» (2007-2009) սերիալում մասնակցության համար Փեյսը առաջադրվել է «Էմմի» և «Ոսկե գլոբուս» մրցանակների։ 2009 թվականին Լի Փեյսը Քոլին Ֆերտի, Ջուլիան Մուրի և Մեթյու Գուդի հետ միասին խաղացել է «Միայնակ տղամարդ» ռոմանտիկ դրամայում։ 2010 թվականին դերասանին կարելի էր տեսնել «Մի անգամ Հռոմում» և «Մարմադյուք» կատակերգություններում։
2019 թվականին Լի Փեյսը խաղացել է «Կապիտան Մարվել» և «Միլիոնանոց մեքենա» ֆիլմերում։ Հետագայում դերասանը կատարել է Ջոն Դելորեանի՝ DMC-12 ժամանակի մեքենա ստեղծողի դերը, որը «Հետ դեպի ապագա» կինոֆրանշիզի թողարկումից հետո դարձել է պաշտամունքային։
Լի Փեյսն երեք դերասաններից մեկն է, որոնք խաղացել են հինգ ֆիլմերում անընդմեջ և որոնցից յուրաքանչյուրը 100 մլն դոլար է վաստակել ամերիկյան վարձույթում։ Մյուս երկու դերասանները Ուիլ Սմիթն ու Ռոբերտ Դաունի կրտսերն են։
Անձնական կյանք
2012 թվականի հարցազրույցի ժամանակ Իեն Մակկելլենը, որը Փեյսի հետ աշխատել է «Հոբիթ» ֆիլմի վրա, նրան անվանել է գեյ։ Մակկելլենի «աութինգ»-ը մամուլը նկարագրել է որպես սխալմունք և պատահականություն, քանի որ Փեյսն այդ պահին չի կատարել քամինգ աութ ։ 2018 թվականի փետրվարին Փեյսն ասել է, որ հարաբերություններ է ունեցել ինչպես տղամարդկանց, այնպես էլ կանաց հետ, սակայն ինքն իր վրա որևէ պիտակ չի կախում ։ Նույն թվականի հունիսին նա դուրս եկավ որպես քուեր ։։
Արտաքին հղումներ
Կատեգորիա:Մարտի 25 ծնունդներ Կատեգորիա:1979 ծնունդներ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի տղամարդ կինոդերասաններ
Հաղորդակ
Հաղորդակ, մեքենաները կամ մեխանիզմները գործողության մեջ դնող հարմարանք։
Բաղկացած է էներգիայի աղբյուրից, էներգիան (շարժումը) հաղորդող մեխանիզմից և կառավարման ապարատուրայից։ էներգիայի աղբյուր է ծառայում շարժիչը (ջերմային, էլեկտրական, պնևմատիկ, հիդրավլիկական և այլն) կամ նախապես կուտակված մեխանիկական էներգիան վերադարձնող հարմարանքը (զսպանակային, իներցիոն մեխանիզմ և այլն)։ Երբեմն հաղորդակը իրագործվում է մկանային ուժի հաշվին (օրինակ, ձեռքի կարապիկներում, արիֆմոմետրերում, կարի մեքենաներում, հեծանիվներում)։
Ըստ էներգիայի բաշխման բնույթի տարբերում են խմբային, անհատական և բազմաշարժիչ հաղորդակներ։ Խմբային հաղորդակում մեկ շարժիչից շարժումը հաղորդվում է աշխատանքային մեքենաների կամ մեխանիզմների խմբին մեկ կամ մի քանի տրանսմիսիայով։ Տեխնիկական անկատարելության հետևանքով խմբային հաղորդակին դուրս է մղել անհատական հաղորդակից, որում յուրաքանչյուր աշխատանքային մեքենա ունի փոխանցումով սեփական շարժիչ։ Այս հաղորդակը հնարավորություն է տալիս աշխատել պտտման առավել շահավետ հաճախականություններով, կատարել մեքենայի արագ գործարկում ու արգելակում, իրագործել շարժման ռևերսը։ Բազմաշարժիչ հաղորդակում մեքենայի առանձին աշխատանքային օրգանները շարժման մեջ են դրվում ինքնուրույն շարժիչով՝ իրենց փոխանցման համակարգի միջոցով։ Այդ հաղորդակը հնարավորություն է ընձեռում ստանալ մեքենայի կոմպակտ կառուցվածք, կիրառել ավտոմատ կառավարում։ Ըստ նշանակման մեքենայի հաղորդակի լինում է ստացիոնար (անշարժ տեղադրված շրջանակի կամ հիմքի վրա), փոխադրովի (օգտագործվում է շարժվող աշխատանքային մեքենաներում), տրանսպորտային (կիրառվում է զանազան տրանսպորտային միջոցներում)։ Ստացիոնար հաղորդակներից առավել տարածված է էլեկտրականը, որտեղ մեխանիկական էներգիայի աղբյուր է ծառայում էլեկտրաշարժիչը։ Փոխադրովի աշխատանքային և տրանսպորտային մեքենաներում գլխավորապես օգտագործվում են ջերմային շարժիչներ (անմիջական մեխանիկական կամ էլեկտրական փոխանցումով)։ Արտադրության մեջ կիրառվում են նաև մեքենաների հիդրոհաղորդակ և պնևմոհաղորդակ, որում սեղմված օդի կոմպրեսորի արտադրած էներգիան պնևմոշարժիչների միջոցով փոխակերպվում է մեխանիկական էներ գիայի։
Կատեգորիա:Շարժիչներ
Գրայնեթ
Գրայնեթ (Grainet), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 2430 մարդ (2010 թվականի դեկտեմբերի 31-ի տվյալներով) ։ Զբաղեցնում է 36,16 կմ² տարածք։ Պաշտոնական կոդը՝ 09 2 72 121։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Արաբական անապատ
Արաբական անապատ (الصحراء الشرقية‎‎), անապատ Աֆրիկայում՝ Եգիպտոսում՝ Սահարայի հյուսիսարևելյան մասում։ Գտնվում է Նեղոսի հովտի և Կարմիր ծովի միջև։ Հարավում (հս. լ. 22°) միանում է Նուբիական անապատին։ Աշխարհագրության մեջ «Արաբական անապատ» եզրույթով հաճախ բնորոշվում են Արաբական թերակղզու անապատային շրջաններն ընդհանրապես։
Ռելիեֆ և կլիմա
Ռելիեֆում գերիշխում են բարձրավանդակները (միջին բարձրությունը՝ 500մ)։ Արևելքից Արաբական անապատը շրջապատված է լեռնաշղթայով, որի բարձրագույն գագաթներն են.
Արաբական անապատի ընդարձակ տարածքները զբաղեցնում են անընդհատ շարժվող ավազաթմբերը։ Տարածքի մեծ մասը ընդհանրապես բնակեցված չէ հաճախակի դիտարկվող ավազային և փոշու փոթորիկների, ուժեղ քամիների պատճառով։ Բնորոշ է բարձր ջերմաստիճանը, տեղումների քիչ քանակը։
Արտաքին հղումներ
Կատեգորիա:Եգիպտոսի անապատներ
Մարինա Շալյապինա
Մարինա Ֆեոդորովնա Շալյապինա (ամուսնության ժամանակ՝ Ֆրեդի, ), Միսս Ռուսաստան գեղեցկության մրցույթի հաղթող (1931 թվականին), Իտալիայի կինոյի դերասանուհի («Հին ժամանակներ», «Միայն քեզ համար, Լուչիա» և «Ոչ ոքի երեխաները» ֆիլմերը), Իտալիայի ծովային նավատորմի սպա, Ֆեոդոր Շալյապինի միջնեկ դուստրը՝ Մարիա Պետցոլդի հետ երկրորդ ամուսնությունից ։
Կենսագրություն
1906 թվականին Մոսկվայում կայացած ձիարշավում Ֆեոդոր Շալյապինը ծանոթացավ Մարիա Պետցոլդի հետ։ Այդ ժամանակ Շալյապինն ու Մարիա Պետցոլդը արդեն ընտանիք ունեին։ Մարիա Վալենտինովնան երկու երեխա ուներ առաջին ամուսնությունից։ Շուտով Մարիա Պետցոլդը Շալյապինի մոտ տեղափոխվեց Սանկտ Պետերբուրգ։ Առանց ամուսնալուծության, նրանք ապրում են քաղաքացիական ամուսնությամբ, ծնվում են նրանց երեք դուստրերը՝ Մարտան (1910-2003), Մարինան (1912-2009) և Դասիան (1921-1977) ։
Մանկության տարիներին Մարինան հիվանդացել է տուբերկուլյոզով և բժիշկները խորհուրդ են տվել պետերբուրգյան կլիման փոխարինել հարավային կլիմայի։ 1922 թվականին՝ 10 տարեկան հասակում, Մարինան ամբողջ ընտանիքով արտագաղթել է Ռուսաստանից և բնակություն հաստատել Փարիզում։ Այստեղ Մարինան պար է սովորել Մաթիլդա Կշեսինսկայայի բալետային ստուդիայում։ Սակայն նա փորձի ժամանակ ընկնելու հետևանքով վնասվածք է ստացել, և նրան վիճակված չի եղել բալետի պարուհի դառնալ։
1931 թվականին Մարինա Շալյապինան հաղթել է Միսս Ռուսաստան գեղեցկության մրցույթում, որը 1927 թվականից ամեն տարի անցկացվում էր Փարիզում ռուս էմիգրանտ աղջիկների շրջանում։
Մարինա Շալյապինան կրթությունը շարունակել է Նյու Յորքում, որտեղ սովորել է Ինտերիերի և դիզայնի ակադեմիայում։ Ամերիկայից Մարինան Ավստրիա է տեղափոխվել Վիեննա, որտեղ սովորել է թատրոնի ռեժիսորի մասնագիտությամբ։ Վիեննայից դասական բալետի մասին ֆիլմի վրա աշխատելու համար նա մեկնել է Իտալիա, որտեղ էլ հանդիպել է իր ապագա ամուսնուն՝ Լուիջի Ֆրեդիին։ Լուիջի Ֆրեդին բազմաթիվ տաղանդների հավակնորդ էր ՝ լրագրող և ադմինիստրատոր, նա կանգնած էր իտալական կինոյի արմատներում՝ զբաղեցնելով Իտալիայի մամուլի և պրոպագանդայի նախարարությանը կից կինեմատոգրաֆիական դեպարտամենտի գլխավոր տնօրենի պաշտոնը ։ Նրա այլ նվաճումների թվում Ֆրեդին առաջին Վենետիկի կինոփառատոնի կազմակերպիչն էր, իսկ 1937 թվականին նրա ակտիվ մասնակցությամբ բացվեց այն ժամանակ Եվրոպայում խոշորագույն Չինեչիտտա կինոստուդիան, որտեղ նա հանդես էր գալիս որպես պրոդյուսեր և Մարինա Շալյապինա-Ֆրեդիին նկարահանել է «Հին ժամանակներ», «Միայն քեզ համար, Լուչիա» և «Ոչ ոքի երեխաները» երեք կինոնկարներում։
Երկրորդ համաշխարհային պատերազմից հետո Մարինա Շալյապինա-Ֆրեդին աշխատում էր զբոսանավի վրա, էքսկուրսիաներ, երաժշտական հանդիպումներ էր անցկացնում։ Մարինան կրում էր Իտալիայի ծովային նավատորմի սպայի կոչումը ։ Մարինա Ֆեոդորովնա Շալյապինա-Ֆրեդին տիրապետում էր հինգ լեզուների։
Լուիջի Ֆրեդդիի հետ ամուսնությունից ծնվել է Անժելա Ֆրեդի Մոնտեֆորտեն, որն ապրում է Իտալիայում ։
Մահացել է 2009 թվականի հուլիսի 14-ին՝ 97 տարեկան հասակում։
Ծանոթագրություններ
Կատեգորիա:Իտալացի դերասանուհիներ
Հանրագրություն
Հանրագրություն նշանների համակարգ, որը՝ նպատակ ունի նպաստելու տարբեր լեզուներով խոսող մարդկանց գրավոր հաղորդակցմանը։ Հանրագրությունները նախատեսված են միջազգային գրագրության համար և քանի որ հնչյունական համակարգեր չեն, տարբեր լեզուներով խոսող մարդիկ դրանք կարող են կարդալ յուրաքանչյուրն իր լեզվով։ Հանրագրության առաջին փորձը կատարել է Ի. Մեմիոն, 1779 թ.-ին, հայ իրականության մեջ՝ Ա. Տիրոյանը, 1907 թ.-ին։
Հանրագրությունների թիվը այժմ հասնում է մոտ 100-ի, որոնց մի մասը ստեղծվել է XX դ. (Ա. էկկարդ, «Սաֆո», 1931 թ., Կ. Օբերմայեր, «Հանրագրություն», 1955 թ., Կ. Յանսոն, «Պիկտո», 1957 թ., Ժ. էֆել, «Հանրագրության նախագիծ», 1968 թ. ևն)։
Պիլար (այլ կիրառումներ)
Պիլար, կարող է վերաբերել՝
Հանրագրություն
Հանրագրության համակարգերը բաժանվում են երկու խմբի՝ ապրիորի և ապոստերիորի։ Ապրիորի համակարգերին բնորոշ է բառերի բաժանումը դասերի և ենթադասերի։ Օրինակ, Ջ. Դալկառնոյի Հանրագրությունյան (1661 թ., Լոնդոն) մեջ K (քաղ. երևույթներ) դասը բաժանվում է Ka (ծառայողական երևույթներ), Ke (դա տարանին վերաբերող գործեր), Ku (պատերազմ) և այլ ենթադասերի։ Հանրագրության ապոստերիորի համակարգերը ներառում են այնպիսի հասկացություններ, որոնք ընդունված են մեկ կամ մի քանի լեզուներում։
Հասկացությունը կապված չէ դասակարգման հետ՝ թվանշանները, տառերը, սիմվոլները գործածվում են որպես գաղափարագրեր։
Կատեգորիա:Նշանների համակարգեր Կատեգորիա:Գրավոր հաղորդակցման միջոցներ
Հայդմյուլե
Հայդմյուլե (Haidmühle), կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 1404 մարդ (2010 թվականի դեկտեմբերի 31-ի տվյալներով) ։ Զբաղեցնում է 21,03 կմ² տարածք։ Պաշտոնական կոդը՝ 09 2 72 122։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Մեարիկուր
Մեարիկուր (Méharicourt), համայնք Ֆրանսիայի Պիկարդիա մարզի Սոմ գավառում ։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 33 կմ արևելք։
Տնտեսություն
2010 թվականին ուներ 370 աշխատունակ (15-64 տարեկան) բնակիչ, որոնցից ակտիվ էին 250-ը, իսկ ոչ ակտիվները` 120։ Ակտիվության ցուցանիշը կազմում է 67,6 %։ 250 աշխատունակ մարդկանցից աշխատել է 218 անձ (124 տղամարդ և 94 կին)։ Գործազուրկ են եղել 32 անձ (14 տղամարդ և 18 կին)։ 120 անաշխատունակներից 26-ը եղել են աշակերտներ կամ ուսանողներ, 41-ը` թոշակառուներ, իսկ 53-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Ասլի Հասան Աբադե
Ասլի Հասան Աբադե (Asli Hassan Abade, اسلي حسن عباده, ), սոմալեցի օդաչու, ռազմական գործիչ։
Կենսագրություն
Ասլին Սոմալիի օդային ուժերում ներգրավված առաջին և առայժմ միակ կինն է ։
Խաղաղության արշավ
2000-ական թվականների կեսերին Ասլին սկսեց խաղաղության արշավ՝ խրախուսելով օրենսդիրներին համախմբվելու և վերջ դնելու իր հարազատ Սոմալիում քաղաքացիական հակամարտություններին։ Քաղաքական յուրաքանչյուր գործընթացին նա մասնակցեց հագնելով Սոմալիի դրոշի գույներով հագուստ՝ պահանջելով հարգել բոլոր մասնակիցներին ։ Հաշտեցման գործընթացում իր ջանքերի շնորհիվ ստեղծվեց անցումային դաշնային պետությունը, և նրան օժտեցին Calansida ծածկանունով («Դրոշակակիր») ։
Արտաքին հղումներ
Կատեգորիա:Կին օդաչուներ Կատեգորիա:Սոմալեցի ռազմական գործիչներ
Մենիե (Սոմի գավառ)
Մենիե (Meigneux), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 158 մարդ, բնակչության խտությունը` 39.80 մարդ/կմ²։ Բնակավայրը զբաղեցնում է 3.97 կմ² տարածք։
Աշխարհագրություն
Գտնվում է Փարիզ քաղաքից 110 կմ հյուսիս, Ամյեն քաղաքից 33 կմ հարավ-արևմուտք։
Տնտեսություն
2010 թվականին ուներ 105 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 32։ Ակտիվության ցուցանիշը կազմում է 69,5 %։ 73 աշխատունակ մարդկանցից աշխատել է 65 անձ (36 տղամարդ և 29 կին)։ Գործազուրկ են եղել 8 անձ (4 տղամարդ և 4 կին)։ 32 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 11-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Պիլվա (այլ կիրառումներ)
Պիլվա, կարող է վերաբերել՝
Քրիստիան Քիթսինգ
Քրիստիան Քիթսինգ, էստոնացի պրոֆեսիոնալ բասկետբոլիստ, որը խաղում է Բասկետբոլի չեմպիոնների լիգայի անդամ Տալլինի «Կալև/Կրամո» թիմի կազմում, ինչպես նաև Էստոնիայի բասկետբոլի տղամարդկանց ազգային հավաքականի անդամ է ։
Կարիերան սկսել է Տարտուի համալսարանի «TÜ / Rock» ակումբի կրտսեր թիմի հետ։ 2008/2009 մրցաշրջանի սկզբում առաջադրվել է ավագ թիմի կազմում։ Իր առաջին մրցաշրջանում միջին հաշվով մեկ խաղի ընթացքում վաստակել է 4 միավոր։ Հաջորդ մրցաշրջանը շատ ավելի բարեհաջող էր երիտասարդ էստոնացու համար, քանի որ նա սովորական մրցաշրջանում 16 րոպեում միջինը 8,7 միավոր էր վաստակում և համարվում ամենահեռանկարային խաղացողներից մեկը։ Տարտուում Էստոնիայի լիգայի իր առաջին հաղթանակը նվաճելուց հետո տեղափոխվել է «Կալև/Կրամո»՝ հույս ունենալով ավելի շատ խաղաժամանակ ստանալ և որոշակի փորձ ձեռք բերել «ՎՏԲ Միավորված լիգայում»։ Նոր թիմի և նոր մարզչի հետ ակումբը փոխելու նրա որոշումն ապացուցել է, որ դա ճիշտ է, քանի որ 16 րոպեի ընթացքում վաստակել է միջինը 6,5 միավոր՝ խաղալով ընդհանուր հաշվով 36 խաղում։ Հաղթել է երկրորդ առաջնությունում։
Հաղթական մրցաշրջանից հետո տեղափոխվել է Արգենտինա՝ խաղալու Կոնկորդիա քաղաքի «Էստուդիանտես Կոնկորդիա» թիմի կազմում, սակայն երկու ամիս անց խաղացողն ու թիմը դադարեցրել են պայմանագիրը։ Մեկ շաբաթ անց Քիթսինգը հայտարարել է, որ միանալու է Դանիայի բասկետբոլի լիգայի «Բակկեն Բեարս» թիմին, որը նույնպես մասնակցում էր նորաբաց Բասկետբոլի Չեմպիոնների լիգայի խաղարկությանը։ 2016/2017 մրցաշրջանի ավարտին «Բակկենը» նվաճել է Դանիայի բասկետբոլի լիգայի չեմպիոնությունը։ Հաջորդ մրցաշրջանի համար վերադարձել է հայրենի քաղաք՝ խաղալու Տարտուի համալսարանի իր հին թիմի հետ։
Ծանոթագրություններ
Կատեգորիա:1990 ծնունդներ Կատեգորիա:Ապրող անձինք Կատեգորիա:Էստոնացի բասկետբոլիստներ
Պիխտովկա (այլ կիրառումներ)
Պիխտովկա, կարող է վերաբերել՝
Լիզի Վելասկես
Էլիզաբեթ Էնն Լիզի Վելասկես (Elizabeth Ann «Lizzie» Velásquez, ), ամերիկացի բլոգեր, գրող, ճարտասան-մոտիվատոր։ Հազվագյուտ հիվանդության՝ Վիդեման-Ռաուտենշտրաուխ համախտանիշի կրող։ Բացի նրանից, աշխարհում այս հիվանդությամբ տառապում են միայն մեկ կամ երկու մարդ ։
Կենսագրություն
152 սմ հասակ ունեցող Լիզիի քաշը երբեք չի գերազանցել 29 կիլոգրամը ։ Ի տարբերություն անորեքսիայով հիվանդների՝ Վելասկեսը չի ձգտում հնարավորինս նիհարել․ նրա օրգանիզմն ի վիճակի չէ քաշ հավաքել ։ Նա օգտագործում է շուրջ 5000 կիլոկալորիա մեկ օրվա ընթացքում, երբ ԱՄՆ-ի միջին վիճակագրական բնակիչն օգտագործում է 3770 կիլո կալորիա։
Լինելով հազվագյուտ սինդրոմի կրող՝ Լիզին մասնակցում է Տեխասի համալսարանի հարավարևմտյան բժշկական կենտրոնի բժշկական հետազոտություններին, որի գիտնականները հաստատում են, որ նրա հիվանդությունը կարող է լինել մանկական պրոգերիայի համախտանիշի  ձևերից մեկը ։
Չորս տարեկանում Լիզիի աջ աչքը կուրացել է, իսկ ձախը վատ է տեսնում։ Բացի դրանից նրա իմունիտետը շատ թույլ է ։
Արտաքին հղումներ
Կատեգորիա:Մարտի 13 ծնունդներ Կատեգորիա:1989 ծնունդներ Կատեգորիա:Անձինք այբբենական կարգով Կատեգորիա:21-րդ դարի ամերիկացի կին գրողներ Կատեգորիա:ԱՄՆ-ի իրավապաշտպաններ Կատեգորիա:Հաշմանդամություն ունեցող անձինք Կատեգորիա:Ամերիկացի բլոգերներ
Պիկո (այլ կիրառումներ)
Պիկո, կարող է վերաբերել՝
Պիհտլա (այլ կիրառումներ)
Պիհտլա, կարող է վերաբերել՝
Ռոուզ Լեսլի
Ռոուզ Էլեանոր Արբետնոտ Լեսլի (Rose Eleanor Arbuthnot-Leslie, ), բրիտանացի դերասանուհի։
Կենսագրություն
Ծնվել է 1987 թվականի փետրվարի 9-ին, Աբերդինում (Շոտլանդիա)։ Ծնվելու պահից սկսած ստացել է Ռոուզ Էլեանոր Արբուտնոտ Լեսլի անունը։
Լեսլին մեծացել է Լիկլիհեդում գտնվող XV դարի կառուցված ամրոցում, նա եղել է Սեբաստիան Արբետնոտի և Կանդիդի Մերի Լեսլի հինգ երեխաներից երրորդը։
Դա գալիս է հինավուրց Շոտլանդիայի Լեսլի կլանից, որն աշխարհին տվել է ռազմական, քաղաքական և հասարակական գործիչներ։ Ու ոչ միայն Շոտլանդիային, այլ նաև Ռուսաստանին։ Լեսլիի ընտանիքին է պատկանում նաև Աբերդին կոմսության XII դարի Ուորտհիլ ամրոցը ։
Լեսլին հետագայում սովորել է Ռեյնի դպրոցում, այնուհետև սովորել է նաև «Միլֆիդի» մասնավոր դպրոցում։
2005-ից-2008 թվականներին Լեսլին երեք տարի վերապատրաստվել է հեղինակավոր Լոնդոնյան թատերական ակադեմիայում, որն էլ ավարտելուց հետո ստացել է արվեստի բակալավրի դիպլոմ։
Լեսլին իր դեբյուտը կինոյում նշել է 2008 թվականին «Անհաջողություններ արտասահմանում» հեռուստատեսային ֆիլմում։
Լեսլին եղել է Շոտլանդական հայտնի BAFTA-յի հաղթող, 2009 թվականին նկարահանված «Նոր քաղաք» հեռուստատեսային ֆիլմում իր դերի համար ։
2010 թվականին խաղացել է «Բեդլամ» (Bedlam) պիեսում, որը բեմադրվել է Լոնդոնի հայտնի Գլոբուս թատրոնում։
Իր կարիերայի հաջորդ փուլը եղել է այն, որ նա նկարահանվել է «Դաունտոնների աբբայություն» բրիտանական հայտնի հեռուստասերիալում, որտեղ նա խաղացել է Գվենի դերը (2010)։
2012 թվականին նկարահանվել է «Հիմա ճիշտ ժամանակն է» ֆիլմում, որտեղ գլխավոր դերերը խաղում էին Դակոտա Ֆաննինգը և Ջերեմի Իրվին։
2014 թվականին ստացել է վհուկի դեր ռեժիսոր Այսներ Բրեկի «Վհուկների վերջին որսորդը» ֆիլմում ։ Լեսլիի գործընկերները նկարահանման հրապարակում դառնում են Վին Դիզելը և Մայքլ Քեյնը։
Ծանոթագրություններ
Կատեգորիա:Բրիտանացի դերասանուհիներ Կատեգորիա:BAFTA մրցանակի դափնեկիրներ
Հնդկացորեն թաթարական
Հնդկացորեն թաթարական, մատիտեղազգիների ընտանիքի հնդկացորենի ցեղի միամյա մոլախոստ։ Գարնանային մոլախոտ է։
Ունի դարչնագույն, զարգացած առանցքային արմատներ և բոլոր կողմերից տարածող մազարմատներ։ Ցողունները կիսականգուն են, մերկ, հարթ, լավ ճյուղավորված, փաթաթվելու համեմատաբար պակաս հակումով։ Տարևները սրտաձև են։ Սերմնապտուղը եռանիստ-բրգաձև է, կանաչավուն գույնի։ Սերմը սև գույն ունի, խամրած։ Ծլում է վաղ գարնանը, ծաղկում հուլիս-օգոստոս-սեպտեմբեր ամիսներին։ Հանդիպում է Հյուսիսային Ամերիկայում, Չինաստանում, Բելառուսում։ Հայաստանում ավելի շատ տարածված է լեռնատափաստանային գոտում։
Աղբյուրներ
Կատեգորիա:Ասիայի բուսական աշխարհ
Պինեգա (այլ կիրառումներ)
Պինեգա, կարող է վերաբերել՝
Վիզենթալ (Վերին Ֆրանկոնիա)
Վիզենթալ (Wiesenttal), կոմունա Գերմանիայում, Բավարիա երկրամասի Ֆորխհայմ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2536 մարդ։ Զբաղեցնում է՝ 45,90 կմ² տարածք։ Պաշտոնական կոդ 09 4 74 176։
Պինոկիո (այլ կիրառումներ)
Պինոկիո, կարող է վերաբերել՝
Պիչիմ (այլ կիրառումներ)
Պիչիմ, կարող է վերաբերել՝
Ինքնիշխան պետություն
Ինքնիշխան պետություն, պետություն, որն ունի հստակ սահմանված տարածք, որի վրա իրականացնում է ներքին և արտաքին ինքնիշխանություն, ունի մշտական բնակչություն, կառավարություն, կախվածություն չունի այլ երկրներից, ընդունակ է և լիազորված մտնել միջազգային հարաբերությունների մեջ մյուս ինքնիշխան պետությունների հետ ։ Ինքնիշխան պետության կառավարությունն ունի սեփականության իրավունք պետության ողջ ունեցվածքի վրա ։
Երբեմն, ինքնիշխանությունը ընկալվում է որպես մի պետություն, որը կախված չէ որևէ այլ պետությունից կամ միավորված պետություններից, թեև վերացական առումով ինքնիշխան պետություն կարող է գոյություն ունենալ առանց այլ ինքնիշխան պետությունների կողմից ճանաչվելու։ Աշխարհում կան չճանաչված պետություններ, որոնք հաճախ դժվարություններ են ունենում իրականացնել լիազորությունների ամբողջ շրջանակը պայմանագրերի կնքնման ինչպես նաև այլ ինքնիշխան պետությունների հետ դիվանագիտական հարաբերությունների հաստատման գործում։
Պատմություն
XIX դարավերջին, գրեթե ողջ Երկիր մոլորակը բաժանված էր քիչ թե շատ սահմանված սահմաններով՝ ամրագրված տարբեր պետությունների կողմից։ Ավելի վաղ, բավականին մեծ հողատարածություններ եղել են կամ չպահանջված և անմարդաբնակ, կամ բնակեցված քոչվոր ժողովուրդներով, որոնք պետությունում կազմավորված չեն եղել։ Սակայն, նույնիսկ ժամանակակից երկրներում կան մեծ անապատացված տարածքներ, մարդկանցով չբնակեցված, այնպես, ինչպիսին օրինակ Ամազոնի արևադարձային անտառներն են, նրանք անմարդաբնակ են կամ բնակեցված են բացառապես կամ հիմնականում քոչվոր բնակչությամբ (և նրանցից ոմանց հետ մինչև այժմ չկա մշտական կապ)։ Գույություն ունեն նաև պետություններ, որոնք չեն իրականացնում դե ֆակտո վերահսկողություն իրենց ողջ տարածքում կամ որտեղ այդ վերահսկողությունն վիճարկվում է (ինչպես, օրինակ, Սոմալիում)։
Ներկայումս միջազգային միությունը ներառում է ավելի քան 200 ինքնիշխան պետություն, որոնց մեծ մասն անդամակցում են Միավորված ազգերի կազմակերպությանը։ Այս պետությունները գոյություն ունեն միջազգային հարաբերությունների համակարգում, որտեղ յուրաքանչյուր պետություն հաշվի է առնում մյուս պետություների քաղաքականությունը՝ կատարելով սեփական հաշվարկները։ Վերջին ժամանակներս միջազգային հանրություն հասկացությունը ձևակերպվել է որպեսզի ներկայացվեն պետությունների խմբեր, որոնք սահմանել են կանոններ, ընթացակարգեր և ինստիտուտներ փոխադարձ հարաբերությունների իրականացման համար։ Այսպիսով, հիմք է դրվում միջազգային իրավունքի, պաշտոնապես ճանաչված ինքնիշխան պետությունների միջև դիվանագիտությանը, նրանց կազմակերպությունների և ֆորմալ ռեժիմների համար։
Պետության ինքնիշխանության կարևոր հատկությունը և պարտադիր պայմանը նրա միջազգային իրավասուբյեկտությունն է, այսինքն՝ պետությունը կարող է լինել միջազգային հարաբերությունների մասնակից և, որպես այդպիսին, այլ պետությունների հետ միասին մասնակցում է միջազգային նորմերի մշակմանը, համատեղ որոշում են միջազգային հարաբերությունների բնույթը և միջազգային կազմակերպությունների գործառնությունը։ Պետությունների այդ հնարավորությունները ոչնչով սահմանափակված չեն, բացառությամբ իրենց իսկ ստեղծած միջազգային իրավունքի սկզբունքների ու նորմերի, որոնց համապատասխան էլ պետություններն, իբրև միջազգային իրավունքի սուբյեկտներ, ունեն իրավունքներ և ստանձնում են պարտավորություններ՝ ամրագրված միջազգային փաստաթղթերում, մասնավորապես՝ ՄԱԿ-ի կանոնադրությունում ։
Սահմանումը
Ինքնիշխանություն տերմինը հաճախ սխալ է մեկնաբանվում. XIX դարում ռասայական հատկանիշների «քաղաքակրթության չափորոշիչները» առանձնացրել են աշխարհում որոշ ժողովուրդների, որոնք զուրկ են կազմակերպված հասարակությունից, ինչպես «ոչ քաղաքակիրթներ» ։ Այս դիրքորոշումը գտավ իր արտացոլումը նրանում, որ իրենց «ինքնիշխանությունը» կամ իսպառ բացակայում է կամ գոնե իր բնույթով զիջում է «քաղաքակիրթ» ժողովուրդների հայեցակարգի համեմատ։
Ինքնիշխանություն, նշանակում է պետական իշխանության գերակայություն ու անկախություն և դրան համապատասխան պետական իշխանություն, կամ ինքնիշխան պետություն, նշանակում է տվյալ պետության պետական իշխանության գերակայությունը երկրի ներսում և նրա անկախությունն արտաքին հարաբերությունների ոլորտում։ Այսինքն` պետության ողջ տարածքում պետական իշխանության լիիշխանություն, որը բացառում է ամեն մի օտարերկրյա իշխանություն, ինչպես և միջազգային հարաբերությունների ոլորտում՝ պետության չենթարկվելն օտարերկրյա պետությունների իշխանություններին։ Պետության ինքնիշխանությունը միշտ ամբողջական է և բացառիկ, այնքանով, որ եթե պետությունը չունի ինքնիշխանություն, ապա այդ պետությունը դադարում է որպես պետություն գոյություն ունենալուց։ Ինքնիշխանությունը պետական իշխանության կարևորագույն հատկությունն է և պետության որակական հատկանիշը, որը բնութագրում է պետության իրավաքաղաքական էությունը  ։
Ծանոթագրություններ
Կատեգորիա:Քաղաքական աշխարհագրություն Կատեգորիա:Ինքնիշխանություն Կատեգորիա:Միջազգային իրավունք
Լաբ
Լաբ, նաև՝ Լաապ, Լապ, Լաաբ (лаос. ລາບ; тайск. ลาบ), ուտեստ, որը պատկանում է լաոսական խոհանոցին ։ Ուտեստը տարածված է Թաիլանդի Իսան շրջանում, որտեղ բնակչության մեծ մասը ունի լաոսական ազգություն։ Ուտեստը մսով աղցան է  ։
Լաոսական ոճ
Լաոսական ոճով լաբը պատրաստվում է հավի, տավարի, բադի, ձկան, խոզի մսից կամ սնկից, համեմում են թարմ կանաչիով, ձկան սոուսով, Լայմի հյութով, տապակած բրնձով ։ Միսը կարող է լինել կա՛մ հում, կա՛մ եփած։
Լանական ոճ
Լանական ոճով լաբ պատրաստելիս չի ավելացվում ձկան սոուս կամ լայմի հյութ, այլ ավելացվում է չոր համեմունքների խառնուրդ, տարբեր համեմունքներ, որոնցից են քիմիոնը, դարչինը, մեխակը, չամանը և այլն։
Սաա
Սաա (лаос. ສ້າ), տերմին, որը օգտագործվում է լաբը նկարագրելու համար, որը պատրաստվում բարակ կտրատած մսից ։ Նման ուտեստ կա նաև վիետնամական խոհանոցում, որը հայտնի է Բո Տայ Շան անվանումով։
Ծանոթագրություններ
<references group="" responsive="1">
Կատեգորիա:Աղցաններ
Արտիստը (ֆիլմ, 2011)
Արտիստը (The Artist), սև-սպիտակ գեղարվեստական ֆիլմ՝ նկարահանված համր կինոյի ոճով, ֆրանսիացի ռեժիսոր Միշել Խազանավիչուսի ռոմանտիկ կատակերգությունը, որ էկրան է բարձրացել 2011 թվականին։ Շատ լրատվամիջոցներ ֆիլմը կոչել են «համր»   ։ Գլխավոր դերերում հանդես են գալիս Ժան Դյուժարդենը և Բերենիս Բեժոն։
«Արտիստը» ֆիլմը ԱՄՆ տարբեր քաղաքների կինոքննադատների միությունների կողմից ճանաչվել է 2011 թվականի լավագույն ֆիլմ, արժանացել է «Օսկարի» լավագույն ֆիլմ անվանակարգում, ինչպես նաև ստացել է բազմաթիվ կինոքննադատների գովաբանական արձագանքները ։ Դրանից բացի՝ Ժան Դյուժարդենն ստացել է Կաննի 64-րդ կինոփառատոնի մրցանակը տղամարդու լավագույն դերակատարման համար և «Ոսկե գլոբուս» հեղինակավոր մրցանակը «Կատակերգության կամ մյուզիքլի լավագույն դերասան» անվանակարգում։ Նույն մրցանակաբաշխության ժամանակ ֆիլմն արժանացել է ևս երկու արձանիկի՝ լավագույն ֆիլմ (կատակերգություն կամ մյուզիքլ) և լավագույն երաժշտություն անվանակարգերում ։
Ֆիլմն «Օսկարի» է ներկայացվել տասը անվանակարգերում (լավագույն ֆիլմ, լավագույն ռեժիսոր (Միշել Խազանավիչուս), լավագույն դերասան (Ժան Դյուժարդեն), երկրորդ պլանի լավագույն դերասանուհի (Բերենիս Բեժո), լավագույն օրիգինալ սցենար (Միշել Խազանավիչուս), լավագույն երաժշտության (Լյուդովիկ Բուրս), լավագույն օպերատոր (Գիյոմ Շիֆման), բեմադրող նկարչի լավագույն աշխատանք, հագուստի լավագույն դիզայն և լավագույն մոնտաժ). արժանացել է հինգ արձանիկի (այդ թվում՝ լավագույն ֆիլմ, լավագույն ռեժիսոր, լավագույն դերասան, հագուստի լավագույն դիզայն և լավագույն երաժշտություն)։
Սյուժե
Ֆիլմի գործողությունները տեղի են ունենում 1927 թվականին Հոլիվուդում։ Համր կինոյի աստղ Ջորջ Վալենտինը (Ժան Դյուժարդեն) ներկա է գտնվում իր մասնակցությամբ նոր կինոնկարի՝ «Ռուսական գործ» ֆիլմի պրեմիերային, որից հետո նա կինոթատրոնի մոտ ինքնագրեր է բաժանում և լուսանկարվում։ Այդ ժամանակ երիտասարդ մի աղջիկ՝ Պեպի Միլլերը (Բերենիս Բեժո) գցում է դրամապանակը։ Նա կռանում է, որ վերցնի այն, և պատահաբար հրում է Վալենտինին։ Աղջիկը ներողություն է խնդրում և լուսանկարվում հայտնի դերասանի հետ, իսկ հաջորդ օրն այդ լուսանկարը հայտնվում է Variety լրագրի առաջին էջին՝ «Ո՞վ է այս աղջիկը» խորագրով։
Այս դեպքից շատ չանցած Միլլերը գնում է Kinograph Studios կինոստուդիա՝ մասնակցելու նոր ֆիլմի քասթինգին, որտեղ ընտրվելու էր պարուհու դերակատար։ Վալենտինը, որ երկար ժամանակ աշխատում է այդ կինոստուդիայում, նկատում է աղջկան և պնդում, որ նա դեր ստանա նոր ֆիլմում։ Չնայած ստուդիայի տնօրեն Էլ Զիմմերի (Ջոն Գուդմեն) հակաճառությանը՝ Միլլերը հաստատվում է այդ դերի համար։ Նոր ֆիլմի հաջողությունից հետո Միլլերն սկսում է ստանալ գլխավոր դերեր։
Երկու տարի անց Զիմմերը հայտարարում է, որ համր կինո այլևս չի նկարահանվի, և որ ապագան պատկանում է հնչյունային ֆիլմին։ Չնայած դրան՝ Վալենտինը չի կորցնում հույսը և որոշում է սեփական ուժերով նկարահանել նոր համր ֆիլմ՝ «Սիրո արցունքներ»։ Ֆիլմի պրեմիերան, որ նախատեսված էր հոկտեմբերի 25-ին, տեղի է ունենում Միլլերի նոր ֆիլմի պրեմիերայի հետ միաժամանակ։
Ընկճված ու սնանկացած դերասանի կինը՝ Դորիսը (Պենելոպա Էնն Միլլեր), ապահարզան է պահանջում և դուրս վռնդում նրան տնից։ Վալենտինն իր նախկին սպասավոր Կլիֆտոնի (Ջեյմս Կրոմվել) հետ տեղափոխվում է ավելի համեստ մի բնակարան։ Ֆինանսական խնդիրների պատճառով նա ստիպված է լինում վաճառել իր իրերն ու աշխատանքից ազատել իր վաղեմի ընկերոջը՝ Կլիֆտոնին։ Հուսահատության պահին հարբած Վալենտինը փորձում է ոչնչացնել իր մասնակցությամբ բոլոր ֆիլմերի պատճենները և այրում է կինոժապավենները, ինչից հրդեհ է բռնկվում։ Դերասանի շունը՝ Ջեքը, փրկում է տիրոջ կյանքը։ Վալենտին, որ թեթև այրվածքներ էր ստացել, տեղափոխվում է հիվանդանոց։ Իմանալով Վալենտինին պատահած դժբախտության մասին՝ Միլլերն այցելում է նրան և համոզում, որ մինչև ապաքինումը դերասանը բնակվի իր տանը։
Վալենտինն ուշքի է գալիս մի քանի օր անց։ Միլլերը Վալենտինին է տալիս նոր ֆիլմի սցենարը։ Կինոստուդիայում աղջիկը պահանջում է, որ Վալենտինին տան գլխավոր դեր այն ֆիլմում, որում ինքն է նկարահանվելու։ Զիմմերը կտրականապես դեմ է, սակայն Միլլերը սպառնում է հեռանալ, եթե չկատարվի իր ասածը։ Զիմմերը համաձայնում է։ Այդ ժամանակ Ջորջը Պեպիի բնակարանում գտնում է իր վաճառած իրերը, որոնք, ինչպես պարզվում է հետագայում, աղջիկը գնել էր աճուրդի ժամանակ։
Վալենտինը փորձում է ինքնասպանություն գործել, սակայն նրան փրկում է Պեպին։ Հիշելով, որ Ջորջը հիանալի պարող է, Պեպին նրան համոզում է իր հետ միասին նկարահանվել նոր մյուզիքլում։ Ֆիլմի վերջում Պեպին ու Ջորջը պարում են նկարահանման հրապարակում և անչափ գոհ Զիմմերը հայտարարում է, որ նկարահանման աշխատանքներն ավարտված են։ Նա Ջորջին ու Պեպիին խնդրում է կրկնել պարը։ Ջորջը ֆրանսիական առոգանությամբ պատասխանում է՝ Հաճույքով։
Ստեղծում
Ռեժիսոր Միշել Խազանավիչուսն արդեն մի քանի տարի երազում էր համր ֆիլմ նկարահանելու մասին։ Նրա այդ ծրագրին սկզբում լուրջ չէին վերաբերվում, և միայն այն բանից հետո, երբ հաջողություն են ունենում «Գործակալ 117. Կահիրե՝ լրտեսների բույն» և «Գործակալ 117. Ռիո առաքելությունը» ֆիլմերը, պրոդյուսերներն սկսում են հետաքրքրվել այդ նախագծով։ Սցենարը գրվել է չորս ամսվա ընթացքում, գլխավոր դերերը կատարելու համար հրավիրվել են դերասաններ, որոնց հետ Խազավինչուսն արդեն աշխատանքի փորձ ուներ. նրանք են Ժան Դյուժարդենը և ռեժիսորի կինը՝ Բերենիս Բեժոն ։
Ֆիլմի պրոդյուսերական աշխատանքներն ստանձնել են La Petite Reine և ARP Selection կինոընկերությունները, որոնք ֆիլմի ստեղծման համար հատկացրել են 13 միլիոն եվրո։ Որոշակի ֆինանսական ներդրում են ունեցել նաև France 3 և Canal+ հեռուստաալիքները ։ Ֆիլմի նկարահանման աշխատանքները տևել են մեկուկես ամիս և անցկացվել են Լոս Անջելեսում ։
Քննադատություն
Screen Daily ամսագրի լրագրող Մարկ Ադամսը ֆիլմը կոչել է «իսկական հաճույք» ։ Նրա հետ համաձայնել է The Guardian պարբերականի լրագրող Փիթեր Բրեդշոուն՝ ավելացնելով, որ ինքը «ծափահարել է եզրափակիչ տիտրերի ժամանակ» ։ Վերջինս «Արտիստը» կինոնկարը համարել է 2011 թվականի լավագույն ֆիլմ ։ «Արտիստը» կինոնկարը 2011 թվականի լավագույն ֆիլմն են համարել նաև Time պարբերականի լրագրող Ռիչարդ Քորլինսը և The Telegraph պարբերականի լրագրող Ռոբի Քոլինը ։
Արտաքին հղումներ
Կատեգորիա:Ֆրանսիական ռոմանտիկ ֆիլմեր Կատեգորիա:2011 ֆիլմեր Կատեգորիա:Միշել Խազանավիչուսի ֆիլմեր Կատեգորիա:Ֆրանսիական դրամա ֆիլմեր Կատեգորիա:Ֆրանսիական կինոկատակերգություններ Կատեգորիա:«Սեզար» մրցանակի դափնեկիր ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ֆրանսիական ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:2010-ականների ռոմանտիկ դրամա ֆիլմեր Կատեգորիա:2010-ականների ռոմանտիկ կինոկատակերգություններ Կատեգորիա:BAFTA մրցանակի դափնեկիրներ
Ադ-դեյր
Տաճարը պատկերված է հոլիվուդյան «Տրանսֆորմերներ։ Ֆոլլենների Վրեժը» ֆիլմում։
Արտաքին հղումներ
Կատեգորիա:Կրոնական կառույցներ այբբենական կարգով Կատեգորիա:1-ին դարի կառույցներ
Պիռգու (այլ կիրառումներ)
Պիռգու, կարող է վերաբերել՝
Հինթերշմիդինգ
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 2534 մարդ (2010 թվականի դեկտեմբերի 31-ի տվյալներով ։ Զբաղեցնում է 21,04 կմ² տարածք։ Պաշտոնական կոդը՝ 09 2 72 126։
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր
Գյակովայի մշակույթ
Գյակովա, բնակեցված է եղել նախապատմական ժամանակներից։ Միջնադարի ժամանակաշրջանում՝ 1445 թվականից, Գյակովան համարվել է գյուղ, ավելի կոնկրետ՝ շուկայի տարածք։ Այն պահպանվել է որպես առևտրական կենտրոն՝ Շկոդյորի և Ստամբուլլի միջև։ Օսմանյան տիրապետության ժամանակ Գյակովայի հին քաղաքը եղել է Բալկանների ամենազարգացած առևտրային կենտրոններից։ Սրա վկայությունն է հին քաղաքի կենտրոնում գտնվող մեծ առևտրի տարածքը՝ պահպանված խանութների մնացորդներով։
Մզկիթներ
Գյակովան որպես հիմնականում իսլամական դավանանք ունեցող քաղաք, բնութագրվում է իր լայնորեն տարածված մզկիթներով։ Ամենից կարևոր մզկիթներից են Հադում մզկիթը, նաև Կուսար և Մահմուդ փաշայի մզկիթները։
Եկեղեցիներ
Գյակովան աչքի է ընկնում երկու գլխավոր կաթոլիկ եկեղեցիներով, որոնք մշակութային ժառանգության մաս են կազմում։
Դրանք են.
Կամուրջներ
Գյակովան ունեցել է շատ եկեղեցիներ, որոնք քաղաքը կապել են մյուս ծաղկուն տարածաշրջանների հետ, hնչպիսին է Պրիզրենը, Վուշտրին և Շկոդրան, որոնք նպաստել են քարավանների երթին։ Կամուրջների մեծ մասը կառուցվել է Գյակովայի Էսնաֆի կողմից, որը մեծ դեր է. խաղացել այդ ժամանակի տնտեսության զարգացման գործում։ Աչքի ընկնող կամուրջներն են ԳՅակովայի պատմական հուշարձանները։
Ժամացույց աշտարակ
Ժամացույցի աշտարակը կառուցվել է Հադում մզկիթից հետո Ժամացույցի դաշտ անունով հայտնի տարածքում։ Այն կործանվեԼ Է Բալկանյան պատերազմների ընթացքում։ Զանգակատունը հանվել և տեղափովել էր Մոնտենեգրո։ Նոր ժամացույցի աշտարակը կառուցվել է ավելի ուշ նախորդի հիմքի մոտ։ Ժամացույցն եզակի է իր տեսակի մեջ։
Կրոն
16 -րդ դարում կային միայն 13 իսլամադավան ընտանիքներ, նրանցից բացի, 68 ընտանիքներ ապրում էին Գյակովայում
համաձայն 2011 թվականի ժողովրդագրական վիճակագրության՝ իսլամադավան էր բնակչության 81,75% - ը, քրիստոնյա՝ 17,23% -ը,. 0.02% -ը՝ ուղղափառ և 1%-ը՝ այլ կրոնի դավանող ։
Իսլամական տիրապետության ժամանակաշրջանում կաթոլիկներների մեծ մասը ապրում էր "Rruga e Katolikëve" փողոցում, որտեղ կար երկու գլխավոր եկեղեցի, իսկ մյուսները գյուղերում էին։ Երկար տարիների ընթացքում մզկիթները կազմում էին մոտ 10-15 շինություն։
Հին տոնավաճառ
Գյակովայի հին շուկան (թուրքերենից նշանակում է ալբանական շուկա Գարշիա է Վյետեր, նաև հայտնի է որպես Çarshia e Madhe - Մեծ տոնավաճառ)։ Այս շուկան՝ փոքր փայտյա խանութներով, դեռևս 16-րդ դարից եղել է արհեստավորների կենտրոն։ Ալբանիայի շուկան համարվել է յուրահատուկ շուկաներից մեկը։ Երկու շուկաները՝ հին և փոքր, տեղադրված էին Կրեն գետի վրա ։
Հին շուկայի պատմություն
Ստեղծվել է առաջին արհեստավորների և արտադրողների ի հայտ գալուց հետո, երբ Գյակովան 1594/95 թվականին վաստակեց կասաբայի (kasaba) կարգավիճակ։ Հին շուկան Գյակովայի տնտեսական և մշակութային կյանքի զարգացան մեջ ունեցել է անգնահատելի արժեք 1662 թվականին այստեղ եղած թուրք ճանապարհորդը (Չելեբի) զարմացած էր մեծ թվով խանութների, շենքերի և արհեստավորների աշխատանքով։
Ծանոթագրություններ
Կատեգորիա:Գյակովա Կատեգորիա:Կոսովոյի մշակույթ
Լը Մեյար
Լը Մեյար (Le Meillard), համայնք Ֆրանսիայի Պիկարդիա մարզի Սոմ գավառում ։
Բնակչությունը 2006 թվականի դրությամբ կազմում է 143 մարդ, բնակչության խտությունը` 20.63 մարդ/կմ²։ Բնակավայրը զբաղեցնում է 6.93 կմ² տարածք։
Աշխարհագրություն
Գտնվում է Փարիզ քաղաքից 150 կմ հյուսիս, Ամյեն քաղաքից 32 կմ հյուսիս։
Տնտեսություն
2010 թվականին ուներ 88 աշխատունակ (15-64 տարեկան) բնակիչ, որոնցից ակտիվ էին 64-ը, իսկ ոչ ակտիվները` 24։ Ակտիվության ցուցանիշը կազմում է 72,7 %։ 64 աշխատունակ մարդկանցից աշխատել է 57 անձ (34 տղամարդ և 23 կին)։ Գործազուրկ են եղել 7 անձ (2 տղամարդ և 5 կին)։ 24 անաշխատունակներից 9-ը եղել են աշակերտներ կամ ուսանողներ, 6-ը` թոշակառուներ, իսկ 9-ը չեն աշխատել տարբեր պատճառներով ։
Պիսարևսկի գյուղական խորհուրդ (այլ կիրառումներ)
Պիսարևսկի գյուղական խորհուրդ, կարող է վերաբերել՝
Պիտեր Ֆալկ
Պիտեր Մայքլ Ֆալկ (Peter Michael Falk, ), ամերիկացի դերասան, պրոդյուսեր, ռեժիսոր, սցենարիստ։ Առավել հայտնի է լեյտենանտ Կոլոմբոյի դերով, որը խաղացել է համանուն դետեկտիվ սերիալում։
Անթե Ժանետիչ
Ակումբային կարիերա
Հանդես է եկել աջ կիսապաշտպանի դիրքում։ Նրա առաջին թիմը եղել է «Դուբրովնիկը», իսկ իր կարիերայի մեծ մասը Անթեն անցկացրել է Սպլիտի «Հայդուկում», որի կազմում մասնակցել է 250 խաղի և խփել 41 գոլ։
1958 թվականին վիճել է իր թիմի գլխավոր մարզիչ Միլովան Չիրիչի և ակումբի ղեկավարության հետ՝ նրանց մեղադրելով խորվաթ ֆուտբոլիստների նկատմամբ խտրականություն ցուցաբերելու մեջ։ Այս սկանդալը շուտով վերածվել է թշնամության հարավսլավական մի շարք թիմերի միջև։ Զգուշանալով հետևանքներից՝ նա հեռացել է երկրից քաղաքական պատճառներով։ Հետագայում խաղացել է բելգիական «Բրյուգե» և «Ռասինգ Ույատ» ակումբներում։ Կարիերան ավարտել է հիվանդության պատճառներով։
Պիտեր Ֆալկ
Կենսագրություն
Ծնվել է 1927 թվականի սեպտեմբերի 16-ին Նյու Յորքում՝ հրեական ընտանիքում։ Նրա հայրը՝ Մայքլ Պիտեր Ֆալկը, եղել է արդուզարդի խանութի սեփականատեր։ Մայրը՝ Մեդելին Ֆալկը, հաշվապահ է եղել  ։ Ապագա դերասանի ընտանիքը ունեցել է ռուսական, հունգարական, չեխական (մայրական կողմից) և լեհական (հայրական կողմից) արմատներ ։ Նրա հոր ծնողները՝ Լուիս և Իդա Ֆալկերը, Ռուսական կայսրությունից ԱՄՆ են ներգաղթել 1890-ական թվականներին ։
Երեք տարեկան հասակում Ֆալկի աջ աչքը վիրահատական ճանապարհով հեռացվել է, քանի որ նրա մոտ հայտնաբերվել էր չարորակ նորագոյացություն՝ ռետինոբլաստոմ։ Կյանքի մնացած մասը նա կրել է աչքի ապակե պրոթեզ ։ Չնայած այս հանգամանքին, մանուկ ժամանակ նա հաճախ է մասնակցություն ունեցել այնպիսի թիմային մարզաձևերի, ինչպիսիք են բեյսբոլը և բասկետբոլը։ 1997 թվականին «Cigar Aficionado» ամսագրի հետ ունեցած հարցազրույցի ժամանակ Ֆալկը պատմել է.
«Հիշում եմ, որ դպրոցում` 10-րդ դասարանում, մրցավարն ինձ ուղարկեց դուրս 3-րդ բազայում, այնինչ ես հավատացած էի, որ ինձ հաջողվել է հասնել նրան։ Ես այնքան բարկացած էի, որ հանեցի իմ ապակե աչքը, մեկնեցի նրան ու ասացի՝ Փորձեք սա։ Ես այնքան ծիծաղեցի, որ դուք չեք հավատա»։
Անթե Ժանետիչ
Անձնական կյանք
Անթեն ավարտել է մանկավարժական դպրոցը և ստացել ֆիզկուլտուրայի ուսուցչի դիպլոմ։ 1967 թվականին ապրել է Ավստրալիայում։
2014 թվականի դեկտեմբերին մահացել է Վուլլոնգոգի արվարձանում ։
Արտաքին հղումներ
Կատեգորիա:Ֆուտբոլի պաշտպաններ
Պիտեր Ֆալկ
Կենսագրություն
Ֆալկն առաջին անգամ բեմ է բարձրացել 12 տարեկան հասակում` Սալիվանի և Գիլբերտի «Պենզանսի ծովահենները» օպերետում, որը բեմադրվել է Նյու Յորքի Օլստեր շրջանում կազմակերպված «Camp High Point» ճամբարում  ։ Ճամբարում Ֆալկի ուսուցիչներից մեկը եղել է Ռոս Մարթինը (հետագայում նրանք միասին խաղում են «Մեծ մրցավազք» ֆիլմում և «Կոլոմբո» սերիալի էպիզոդներից մեկում)։
Սովորել է Օսսինգի ավագ դպրոցում, որը գտնվում է Նյու Յորքի Վեստչեսթեր շրջանում, նա այնտեղ բարձր դասարաններից մեկում եղել է դասարանի ավագը։ Դպրոցն ավարտելուց հետո, 1945 թվականին Ֆալկն ընդունվել է Նյու Յորքի Համիլտոն քոլեջ, որից հետո փորձ է կատարել ընդգրկվել ԱՄՆ-ի զինված ուժերի կազմում, սակայն աչքի բացակայության պատճառով մերժում է ստացել։ Այնուհետև նա ծառայության է անցել ԱՄՆ-ի ծովային զինված ուժերում և եղել է նավի խոհարարը։ 1997 թվականին Ֆալկն ասել է ․
«Այնտեղ ոչ ոքի չի հետաքրքրում դու կույր ես, թե՞ ոչ։ Նավի վրա միակ մարդը, ով պարտավոր է տեսնել` նավապետն է, իսկ «Տիտանիկի» դեպքում, անգամ նա չէր լավ տեսնում։ Նավի վրա կես տարի ծառայելուց հետո, Ֆալկը Նյու Յորք է վերադառնում, որտեղ նրան քոլեջից տեղափոխում են The New School համալսարան։ Ֆալկը համալսարանն ավարտել է 1951 թվականին և գրականության ու քաղաքական գիտության բնագավառում ստացել բակալավրի աստիճան։ Այնուհետև Ֆալկն ուղևորվում է Հարավսլավիա, որտեղ վեց ամիս աշխատում է երկաթուղու վրա ։
Հարավսլավիայից վերադառնալուց հետո Սիրաքյուսի համալսարանում տնտեսագիտություն է ուսումնասիրել, որտեղ 1953 թվականին պետական կառավարման բնագավառում ստացել է հումանիտար գիտությունների մագիստրոսի աստիճան։ Սիրողական ներկայացումներում մասնակցություն ունենալու հետ մեկտեղ` Էստպորտում և Նյու Յորքում դերասանական դասընթացների է հաճախել։
1956 թվականին առաջին անգամ հանդես է եկել Մոլիերի «Դոն Ժուան»-ում՝ Սգանարելի դերը տանելով։ Բրոդվեյի թատրոնում առաջին դերը ստացել է Ջորջ Բեռնարդ Շոուի «Սուրբ Հովհաննես» պիեսում։
Անձնական կյանք
Պիտեր Ֆալկի առաջին կինը Էլիս Մեյոն է, ում հետ նա ծանոթացել է Սիրաքյուսի համալսարանում ։ Հարսանիքը կայացել է 1960 թվականի ապրիլի 17-ին։ Ամուսնության ժամանակ նրանք երկու երեխա են որդեգրել՝ Կետրինին (ով այժմ մասնավոր խուզարկու է աշխատում) և Ջեկին։ Ֆալկը և Մեյոն բաժանվել են 1976 թվականին։
1977 թվականի դեկտեմբերի 7-ին Ֆալկն ամուսնացել է դերասանուհի Դենիզ Շիրայի հետ, ով հետագայում խաղացել է «Կոլոմբո» սերիալի մի քանի էպիզոդներում։
Պիտեր Ֆալկը նաև նկարել է և նրա աշխատանքների ցուցադրումը տեղի է ունեցել 2006 թվականի հոկտեմբերին` Ամերիկյան Մշակույթի Բատլերյան համալսարանում ։
Դերասանը հետաքրքրվել է նաև շախմատով և ներկա է գտնվել շախմատի Համաամերիկյան չեմպիոնատի բացմանը (1972 թվականի նոյեմբերին և 1983 թվականի օգոստոսին)։
Առողջական վիճակը
2005 թվականին Պիտեր Ֆալկը որոշեց, որ իր կինը՝ Շիրա Դենիզը, պիտի լինի իր խնամակալը, վարի իր գործերը և հետևի տան վիճակին ։
Սակայն Պիտեր Ֆալկը միանգամից չհրաժարվեց իր գործերից։ 2008 թվականի փետրվարին 2008 Winter Hollywood Collector’s Show-ում իր վերջին պաշտոնական հրապարակային ելույթի ժամանակ դերասանը լավ տեսք է ունեցել, ստորագրություններ է բաժանել, շփվող և ուրախ է եղել ։
2008 թվականի ապրիլին մի ինչ-որ լուսանկարչի հաջողվել է ֆիքսել Պիտեր Ֆալկին, ով ընկճված էր, հագնված անփույթ կերպով, գրգռված էր և թափառում էր Բևերլի Հիլզի փողոցներով, կարծես աչքի առջև ոչինչ չէր տեսնում։ Ավելի ուշ դերասանը իր անփույթ տեսքը և տարօրինակ պահելաձևը բացատրում է այն բանով, որ մոռացել էր, թե որտեղ է կայանել մեքենան։ Այդուհանդերձ, լուսանկարիչների կողմից արված լուսանկարները տպագրվել են, ինչն էլ ավելի է ուժգնացրել Ֆալկի ծերունական թուլամտության մասին լուրերի տարածումը։ Այդ դեպքից հետո դերասանը սկսել էր ավելի քիչ հայտնվել հանրության մեջ ։